คือว่าที่อวัยวะเพศด้านใน มีตุ่มลักษณะคล้ายๆผื่น คันนิดๆ หนังเปื่อยเป็นบางจุด พอล้างทำความสะอาดแล้วมีเลือดซิปๆ แสบๆ มันเกิดจากอะไรครับ แล้วรักษายังไงครับ
สวัสดีค่ะ ตุ่มคันที่อวัยวะเพศชาย อาจเกิดจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอมหากมีอาการคันและมีอาการลอก อาจเกี่ยวกับผื่นผิวหนังอักเสบได้การรักษาขึ้นกับสาเหตุของโรค ควรได้ยาฆ่าเชื้อที่ตรงกับโรค ถ้าเป็นผิวหนังอักเสบควรได้ยากลุ่มสเตียรอยด์การดูแลตัวเองเบื้องต้น ไม่ไปแกะหรือถูตุ่มเอง หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ควรไปพบแพทย์เมื่อตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย ถ้าตอนนี้กังวลก็สามารถไปพบแพทย์ได้เลยไม่ต้องรอให้มีอาการดังกล่าว